– «ՌՈՅԹԸՐԶ» կը հաղորդէ, որ Գերմանիոյ վարչապետ Անկելա Մերքել յայտարարած է, որ Գերմանիոյ պէտք պիտի ըլլայ զգալիօրէն աւելցնել պաշտպանութեան ծախսերը` արտաքին սպառնալիքները դիմագրաւելու համար: Ան ըսած է, որ ներկայիս Եւրոպական Միութիւնը ի վիճակի չէ ինքզինք պաշտպանելու եւ չի կրնար միշտ յոյս դնել Միացեալ Նահանգներու հետ անդրատլանտեան գործընկերութեան վրայ: «Ատիկա կը նշանակէ, որ այնպիսի երկիր մը, ինչպիսին Գերմանիան է, որ պաշտպանութեան նպատակներով կը ծախսէ համախառն ներքին արտադրութեան մօտաւորապէս 1,2 առ հարիւրը, եւ Միացեալ Նահանգները, որ կը ծախսէ 3,4 առ հարիւրը, պէտք է այդ ցուցանիշով իրարու մօտ ըլլան», նշած է ան: